
	UKMERGĖS RAJONO SAVIVALDYBĖS ADMINISTRACIJOS
TAUJĖNŲ SENIŪNIJA

 Biudžetinė įstaiga. Kęstučio a. 3, LT- 20114 Ukmergė.
Duomenys kaupiami ir saugomi Juridinių asmenų registre, kodas 188752174.
Seniūnijos duomenys: biudžetinės įstaigos filialas Ukmergės g. 12, LT-20348 Taujėnų mstl., Ukmergės r., 

tel. (8 340) 45293, faks. (8 340) 45293, el. p. taujenai@ukmerge.lt, filialo kodas 188690299




2021 METŲ VEIKLOS PROGRAMOS ATASKAITA

                                            2022-02-24
                                              Taujėnai

I. BENDROJI DALIS
          Taujėnų seniūnijos centras – Taujėnų miestelis. Rašytinuose šaltinuose jau nuo XVI a. minimas Taujėnų dvaras, o miestelis – nuo XVIII a. vidurio. Miestelio ribos pakraščiu teka Mūšia, tai Šventosios upės intakas. Miestelis nuo rajono centro nutolęs 16  kilometrų. Seniūnija ribojasi su Panevėžio rajono Vadoklių, Anykščių rajono Traupio ir Kavarsko seniūnijomis, Ukmergės rajono Siesikų, Vidiškių ir Pivonijos seniūnijomis.  Teritoriją puošia  Taujėnų  ir Užugirio (A. Smetonos) dvarai, didžiausias rajone Lėno ežeras, Taujėnų – Užulėnio miškų biosferos poligonas. Seniūniją kerta viena didžiausių automagistralių A2 Vilnius - Panevėžys. Seniūnijoje yra 56 kaimai. Teritorija suskirstyta į  penkias seniūnaitijas.  
Taujėnų seniūnijoje  veikia 5 bendruomenės: Taujėnų miestelio, Užugirio, Balelių, Užupušių ir Pamūšio kaimų.

Seniūnijos paskirtis yra plėtoti vietos savivaldą, kaip demokratinės valstybės raidos pagrindą jai priskirtoje teritorijoje bei įgyvendinti jai pavestas viešojo administravimo funkcijas.

Seniūnija savo veikloje vadovaujasi Lietuvos Respublikos Vietos savivaldos įstatymu, Lietuvos respublikos Konstitucija, Valstybės tarnybos ir kitais įstatymais, Vyriausybės nutarimais,  savivaldybės tarybos sprendimais, mero potvarkiais  bei  savivaldybės administracijos direktoriaus įsakymais. 
Seniūnija prisideda prie Ukmergės rajono savivaldybės tarybos darbo plano, savivaldybės strateginio veiklos plano programų įgyvendinimo, pagal kurį vykdytos šios programos: 
1. Savivaldybės valdymo;        
2. Kaimo plėtros;
3. Viešosios infrastruktūros plėtros;
4. Sveikatos apsaugos ir socialinės paramos programa;
5. Užimtumo didinimo programa.
Vykdant šias programas, siekiama užtikrinti kokybišką ir visiems prieinamą viešųjų paslaugų teikimą seniūnijoje.

Šioms programoms įgyvendinti buvo gauta 176200 Eur asignavimų.

II. SAVIVALDYBĖS VALDYMO PROGRAMA
Savivaldybės funkcijų įgyvendinimo užtikrinimui, viešojo administravimo sistemos vykdymui  seniūnija registravo ir rengė įvairius  raštus,  pažymas ir leidimus, atliko notarinius veiksmus.

Seniūnija įgyvendino gyvenamosios vietos deklaravimo  funkcijas. 2021 metų gruodžio 31 d. Taujėnų seniūnijoje gyveno 1338 gyvenamąją vietą deklaravę gyventojai.
Seniūnijos teritorijoje gyvenančių gyventojų skaičius mažėjo. Per dešimt metų sumažėjo 329  gyventojais. 

                       Deklaravimo funkcijų palyginimo lentelė

	Dokumento rūšis
	2018 m.
	2019 m.
	2020 m.
	2021 m.

	Išvykimo iš Lietuvos Respublikos ilgesniam nei 6 mėn. deklaracijos
	27
	14
	8
	5

	Pažymos apie deklaruotą gyvenamąją vietą
	111
	74
	107
	77

	Sprendimai dėl duomenų naikinimo ar deklaravimo duomenų keitimo
	21
	16
	17
	16

	Prašymai įtraukti į gyvenamosios vietos neturinčių asmenų apskaitą
	8
	16
	11
	12


Rinkliavos informacinėje sistemoje iki kovo mėnesio koreguoti pasikeitę duomenys. Rinkliavų poskyriui sudaryti ir perduoti netinkamų naudoti (fiziškai pažeistų, sunaikintų ir pan.) turto objektų ir gyventojų, deklaravusių savo gyvenamąją vietą neurbanizuotose teritorijose sąrašai. Nuo kovo mėnesio, kas savaitę, teikiami duomenys apie naujai gyvenamąją vietą ir išvykimą į užsienį deklaravusius asmenis.
III. KAIMO PLĖTROS IR VIEŠOSIOS INFRASTRUKTŪROS PLĖTROS PROGRAMOS
  Įgyvendinant kaimo plėtros ir viešosios infrastruktūros programas  per 2021 metus seniūnijoje buvo įdarbinti 3 asmenys pagal užimtumo didinimo programą. Su 37 gyventojais sudarytos sutartys pasitelkimo visuomenei naudingiems darbams. Rajono socialinių išmokų poskyriui išrašyta 162 pranešimai apie atliktus darbus. 
Seniūnijos teritorijoje yra 13 veikiančių kapinių, skverų, parkų, bendruomenės aikštelių, paplūdimių, laisvų plotų prie kapinių ir paminklų viso apie 14 ha..Visi šie plotai pasitelkiant socialinių išmokų gavėjus ir darbininkus dirbančius pagal užimtumo didinimo programą  buvo nuolat prižiūrimi ir tvarkomi. 
Radeckų  ir Kraupėnų kapinėse įrengtos ir laistymo sezonu pastoviai pildomos vandens talpos. 

Naujai iškastas šulinys prie Užulėnio kaimo kapinių.

Balelių kapinėse įrengtas kaskadinis takas.

Šiais metais daug dirbta prie vėjo išverstų  bei aukštalipių nupjautų medžių sutvarkymo ir išvežimo. Paruošta mediena padovanota nepasiturinčioms šeimoms bei vienišiems senjorams.
Seniūnija šiais metais įsigijo  traktorių „Kubota GL 40 “ ir šienapjovę.

Įsigyta technika šienauti plotai prie vasaros estrados, Balelių ąžuolo  ir kitos erdvės, tai sudarė apie 3 hektarus ploto. Du kartus šienautos seniūnijai priskirtų viešųjų ir vidaus kelių šalikelės. Viso susidarė apie 400 km. 
Bendras kelių ir gatvių ilgis – 75,29  km.. Viešųjų kelių 51,15  km. iš jų: su asfalto danga 0,97 km., žvyro danga 48,81, grunto danga 1,37 km.. Vidaus kelių 11,49 km. iš jų: žvyro danga 10,89 km., grunto danga 0,60 km. Gatvių 12,65 km. Iš jų: su asfalto danga 4,80 km., žvyro danga 7,63 km., grunto danga 0,22 km.. Automobilių stovėjimo aikštelių 2863,03 m3,  pėsčiųjų takų  ir šaligatvių 3208,55 m3. Visi šie objektai prižiūrėti ištisus  metus.  Greideriuoti ir žvyruoti keliai ir gatvės, sutvarkytos asfaltuotų gatvių išdaužos, atliktas ištisinis žvyravimas,  žvyruotų kelių ir gatvių padengimas priemone nuo dulkėjimo, žiemos metu valytas sniegas. Visiems šiems darbams panaudota 44080 eurų.                          

Šiais metais buvo atliktas dalies kelio Užulėnis – Naujasodis ištisinis  žvyravimas. 

Seniūnijoje visų didesnių kaimų  gatvės yra apšviestos. Užbaigti Taujėnų miestelyje Taikos gatvės ir pratęsti Veterinarijos gatvės apšvietimo tinklai. 

                            [image: image8.jpg]



                               Šviesos gatvėje įrengtas apšvietimo tinklų valdymo pultas

IV. SVEIKATOS APSAUGOS IR SOCIALINĖS PARAMOS PROGRAMA

Bendradarbiaujant su įvairių įstaigų specialistais, socialiniais parteriais socialinės paslaugos teiktos įvairių socialinių grupių asmenims. Buvo siekiama sumažinti socialinę atskirtį, gerinti gyvenimo kokybę, ugdyti socialinius įgūdžius.

Tikslinės materialinės paramos kreipėsi 11 asmenų, socialinės išmokos vaikams - 37. Maisto produktams iš ES fondų priimta 96 prašymai.

Priimta 200  prašymų piniginei socialinei paramai gauti. Būsto šildymo, karšto ir šalto vandens kompensacijai priimta 122 prašymai. Socialinių išmokų ir kompensacijų gavėjų skaičius lyginant su praėjusiais metais išliko panašus. Teikiamos Pagalbos į namus paslaugos 11-ai šeimų

Organizuojant pagalbą ir padedant tvarkyti įvairius dokumentus, apsilankyta šeimose 46 kartus. Surašyti 22 buities ir gyvenimo sąlygų patikrinimo aktai. Seniūnijoje gyvena 36 asmenys kuriems nustatyta priežiūros  ir 13–ai slaugos poreikiai. Organizuotas nemokamas maitinimas mokykloje 25 – iems  mokiniams.

Per metus organizuota 8 socialinių reikalų komisijos posėdžiai, apsvarstyta 15 klausimų.

V. LĖŠŲ PANAUDOJIMAS


Seniūnijos funkcijų įgyvendinimo užtikrinimui 2021 metais seniūnija  panaudojo 175121 Eur. skirtų asignavimų.    

                                                                  VI . RENGINIAI IR PROJEKTAI
Seniūnija kartu su bibliotekos ir kultūros darbuotojais bei gimnazija ir bendruomenėmis  kartu organizavo įvairias šventes, renginius, minėjimus.
                     Sausio 13 d. vyko  Laisvės gynėjų dienos minėjimas.

Vasario 16 d. uždegtos žvakutės Lietuvos atkūrimo dienai atminti.

Paminėta Lietuvos nepriklausomybės atkūrimo diena.

Valstybės dienos minėjimas ( liepos  6 d. ) „Lietuva tėvynė mūsų“.

Susipažinimas su Taujėnais  ( renginių ciklas ) „Paprastai nepaprasti susitikimai“.
Kartu su LPKTS Ukmergės filialu organizuotas žygis  Vyčio apygardos partizanams atminti. Žygio metu pašventintas  Pamūšio kaime naujai atstatytas Atminimo kryžius žuvusiems šios apygardos  partizanams.

Tradicine tapusi Smetoninių šventė Užulėnio kaime.

Dalyvavome derliaus šventėje – „ Aniuolų sargų kermošius“.

Taujėnų miestelis pasipuošė vazomis.

Atsinaujino laisvalaikio erdvė esanti Taujėnuose, Šviesos gatvėje: įrengtos lauko teniso stalas, lauko uždaras futbolas, krepšinio stovai, suoliukai.

Bendradarbiaujant su seniūnaičiais ir bendruomenių pirmininkais seniūnija numatytus tikslus bei uždavinius, pagal ekonominę situaciją ir galimybes, 2021 metais įgyvendino.
Seniūnė                                                                   Elvyra Tulušienė

2022-03-10 Patvirtinta seniūnaičių sueigos protokolu Nr. 1.

